И за да се произнесе взе предвид следното:
Производството по чл. 145 и сл. от АПК е образувано по жалба на В. С. А. от гр.
Г. Д., ул.”. Б. №16 срещу Заповед № 213/04.04.20011 година на К. на О. Г. Д..
В молба, постъпила в Административен съд-Благоевград на 18.08.2011 година 
оспорващата заявява, че прави отказ от оспорването си и моли делото да бъде 
прекратено.
Оспорващата разполага с правото да се откаже от оспорването си изцяло или 
отчасти при всяко положение на делото. Когато отказът от оспорването се прави 
извън съдебно заседание е необходимо то да бъде изразено в писмена молба, 
каквато в случая е налице. Поради това жалбата следва да бъде оставена без 
разглеждане, а производството по делото - прекратено.
Водим от това и на основание чл. 155, ал. 1 и ал. 3 от АПК, Административен съд-
Благоевград

ОПРЕДЕЛИ:

ОСТАВЯ БЕЗ РАЗГЛЕЖДАНЕ жалбата на В. С. А. от гр.Г. Д., ул.”. Б. №16 срещу 
Заповед № 213/04.04.20011 година на К. на О. Г. Д..
ПРЕКРАТЯВА производството по адм. д. № 372/2011 година по описа на 
Административен съд-Благоевград.
Определението може да се обжалва пред Върховния административен съд с частна жалба в седмодневен срок от съобщението на страните.

                                                   АДМИНИСТРАТИВЕН СЪДИЯ: /п/ Василка Шаламанова

Вярно с оригинала!
О.М.